ચાર વર્ષ બાદ ૨૦૧૩માં ન્યૂઝ એક્સ ટેલિવિઝન ચેનલ દ્વારા નિયંત્રિત કંપનીનો કન્ટ્રોલ પ્રાપ્ત કરવામાં રિલાયન્સ ગ્રૂપની કંપનીઓએજે રીતે ભૂમિકા ભજવી હતી તેમાં તપાસ કર્યા બાદ કોર્પોરેટ બાબતોના મંત્રાલયની સિરિયસ ફ્રોડ ઈન્વેસ્ટિગેશન ઓફિસ દ્વારા એક અહેવાલનો મુસદ્દો તૈયાર કરવામાં આવ્યો હતો. જાણીતા એડવોકેટ પ્રશાંત ભૂષણે દાખલ કરેલી પીઆઈએલના બિડાણ તરીકે આ મુસદ્દા અહેવાલ ૧૧ નવેમ્બર ૨૦૧૩ના રોજ સુપ્રીમ કોર્ટમાં રજૂ કરવામાં આવ્યો હતો. તેમાં એવો આક્ષેપ કરવામાં આવ્યો હતો કે લોબિસ્ટ નીરા રાડિયા દ્વારા નિયંત્રિત મોરેશિયસ સ્થિત મલ્ટિનેશનલ ઈન્વેસ્ટમેન્ટ કંપની ન્યૂ સિલ્ક રૂટની એસોસિયેટ કંપની અને આરજીટીઆઈએલને લગતા છેતરપિંડી ભર્યા ડીલ થયા હતા.